钦定古今图书集成/理学汇编/文学典/第129卷 > 《酬友人见寄新文》孟郊
## 钦定古今图书集成/理学汇编/文学典/第129卷 > 《酬友人见寄新文》孟郊

白日照清水，浅深无隐姿。君子业高文，怀抱多正思。
砥行碧山石，结交青松枝。碧山无转易，青松难倾移。
落落出俗韵，琅琅《犬雅》词。自非隋氏掌，明月安能持。
千里不可到，一返无近期。如何非意中，良觏忽在兹。
道语必疏澹，儒风易凌迟。愿存坚贞节，勿为霜霰欺。